#

# i-Manual en línia

- Imprimeix
- Mida de lletra

- Pàgina superior >
- Característiques del televisor “BRAVIA” >
- Sensor intel·ligent de presència

# Sensor intel·ligent de presència

Detecta els moviments del cos de l’espectador i els patrons facials a través del sensor basat en una càmera incorporat i ofereix tres funcions per veure la televisió de manera còmoda.

El sensor intel·ligent de presència observa els moviments corporals de l’espectador i els patrons facials i ofereix una àmplia gamma de funcions. La pantalla del menú de cada funció indica el nivell de rendiment actual del sensor i proporciona diverses opcions per triar.

#### “Sensor de presència”:

Premeu HOME i, a continuació, seleccioneu > Ajustaments del sistema > Eco > Sensor de presència > l’opció desitjada.

#### “Alerta per proximitat” o “Control per posició”:

Premeu HOME i, a continuació, seleccioneu > Ajustaments del sistema > Alerta per proximitat/Control per posició > l’opció desitjada.

| Sensor de presència | Observa els moviments del cos i els patrons facials de l’espectador i, si no detecta cap espectador, desactiva la imatge; per tant, es redueix eficaçment el consum d’energia.
| Alerta per proximitat | Identifica si els espectadors són nens i garanteix que mantinguin una distància de visualització adequada. Si els nens s’apropen a menys d’1 m aproximadament de la pantalla, la imatge es desactiva i es mostra un missatge d’advertència amb un so d’avís addicional.
| Control per posició | Detecta la posició de visualització i ajusta el balanç del volum entre els altaveus esquerre i dret i optimitza la imatge del televisor.

## Rang de detecció del Sensor intel·ligent de presència

A les il·lustracions es mostra el rang de detecció del sensor.

Vista lateral
Sensor intel·ligent
de presència
Vista zenital

####

- El sensor observa l’activitat de fins a 5 espectadors que es trobin davant del televisor.
- El rang de detecció del sensor pot variar en funció de la ubicació del televisor i de les condicions de l’habitació.
- És possible que el rang de detecció del sensor es redueixi si el televisor es col·loca cap al fons del suport del sistema de sala de cinema o del moble del televisor.
- No poseu res a prop del sensor, ja que això en podria afectar el funcionament.

####

- Les imatges capturades pel Sensor intel·ligent de presència no es poden gravar ni transferir.
- Cada funció només funciona després que el Sensor intel·ligent de presència hagi reconegut els patrons facials dels espectadors. És possible que l’activació tardi un minut aproximadament.
- Si aneu al Menú Home o al Menú OPTIONS, etc., aquestes funcions es desactivaran; el sensor haurà de reconèixer els patrons facials una altra vegada abans de tornar a activar-les.
- Els ajustos del Sensor intel·ligent de presència per passar de visualització en 2D a visualització en 3D s’emmagatzemen per separat. No és possible canviar els paràmetres per a la visualització en 3D mentre es visualitza contingut en 2D, i viceversa.

Copyright 2010 Sony Corporation